**Všeobecné pokyny k stravovaniu**

Od nového školského roka 2023/2024 sa študenti môžu na stravu odhlasovať/prihlasovať cez **Edupage.**

Každý študent bude vidieť, koľko obedov odstravoval za daný mesiac. Uvidí svoj zostatok na účte a koľko je potrebné zaplatiť za stravné za aktuálny mesiac. Odhlásenie/prihlásenie na stravu bude cez Edupage, kde sa každý stravník odhlási/prihlási na stravu individuálne. Stravu si môžete odhlásiť/prihlásiť na základe zverejneného jedálneho lístka na aktuálny týždeň.

**PRIHLASOVANIE/ODHLASOVANIE ZO STRAVY**

* **Prihlásiť alebo odhlásiť sa** na stravovanie je potrebné najneskôr **do 14,00 hod. v predchádzajúci** **deň** a to:

- on-line na web stránke školy (Edupage)

**-** telefonicky **037/7736891**

- osobne v ŠJ Bolečkova 2, Nitra

* **V pondelok** je možné sa zo stravy odhlásiť resp. prihlásiť **najneskôr do 7,00 hod.**
* V  odôvodnených prípadoch v priebehu týždňa ( choroba, neprítomnosť na vyučovaní) je možné sa odhlásiť najneskôr do **7.00 hod**. Po tomto čase sa na daný stravný deň nedá odhlásiť, pretože Váš obed sa už pripravuje, ale môžeme Vám ho zabaliť a len v prvý deň choroby.
* Za neodobratú a včas neodhlásenú stravu sa finančná ani vecná náhrada neposkytuje. Za odhlásenie z obeda je zodpovedný zákonný zástupca študenta.
* Odhlásená strava sa odpisuje automaticky v danom mesiaci. **Číslo účtu v tvare IBAN**, je potrebné pre vrátenie preplatkov stavy zákonnému zástupcovi /**údaje prosím vyplniť čitateľne**/.
* Študenti stravu odoberajú formou čipovej karty ISIC, alebo čipu.
* Študenti, ktorí sa chcú zo stravy odhlásiť na trvalo si musia vypísať **Odhlášku zo** **stravovania** (na stránke školy) a je potrebné ju priniesť osobne do kancelárie vedúcej ŠJ.
* Ak by prišlo ku zmene účtu zákonného zástupcu, tak je potrebné aj túto skutočnosť nahlásiť, tlačivo sa nachádza na stránke školy. Nahlásenie zmeny účtu je dôležité pre zasielanie finančných preplatkov študentom.

**Každý stravník bude mať pridelený nový vygenerovaný variabilný symbol, ktorý je dôležitý k správnemu priradeniu platby!!!!!!**

**Stravníkom, ktorí odoberali stravu v minulom školskom roku zostáva v platnosti karta ISIC a** **nie je potrebné ich opätovne načítať.**

**Stravníci, ktorí používali na odber stravy oranžový čip musia tento vrátiť vedúcej školskej jedálne do 30.9.2023 a na odber stravy budú tiež používať ISIC kartu.**

**Obed pre študenta je v sume 2,40 €**

Suma sa skladá : 1,90 € - nákup potravín na 1 obed

0,50 € - režijné náklady na 1 obed

**Spolu za 1 obed: 2,40 €**

**Poplatok za stravovanie zákonný zástupca študenta môže uhrádzať (zakrúžkovať spôsob platby):**

Trvalý príkaz: 50€ Internetbanking Poštová poukážka

(v nevyhnutnom prípade)

**Trvalý príkaz/ Internetbanking**

**Ak budete obedy uhrádzať trvalým príkazom, alebo internetbankingom, úhradu prosím zaslať na č. účtu SK 16 8180 0000 0070 0030 8306 mesačne vopred, najneskôr do 20. dňa v mesiaci (v tento deň už musí byť suma za stravu na účte školskej jedálne). Pri platbe vždy zadať meno študenta, nie meno zákonného zástupcu, triedu a vygenerovaný variabilný symbol ! ! ! V mesiaci september sa stravné uhrádza na dva mesiace, to znamená, že sa platí stravné na mesiac september aj október. V mesiaci december sa platby na január realizovať nebudú z dôvodu koncoročnej uzávierky. Platby na január a február sa zrealizujú v mesiaci január 2024.**

Ak nebude suma v danom mesiaci uhradená a pripísaná na účet školskej jedálne do 20. dňa v mesiaci a uhradíte ju neskôr, stravník bude automaticky odhlásení z obedov. Opätovné prihlásenie na stravu nastane, ak sumu uhradíte a suma sa pripíše na účet stravníka (prevody cez banku trvajú približne 2 dni, takže treba s tým rátať).

**Poštová poukážka** (Poštové poukážky budeme akceptovať len v nevyhnutných prípadoch. Budú sa môcť použiť len do 31.12.2023).

Platby poštovou poukážkou prosím realizovať na č. účtu **SK 16 8180 0000 0070 0030 8306** mesačne vopred, najneskôr do **20. dňa v mesiaci (v tento deň už musí byť suma za stravu na účte školskej jedálne).**

Poštové poukážky sa už nebudú rozdávať každý mesiac.

Ak chce niekto platiť poštovou poukážkou, je potrebné si ju vypísať na pošte. Na poštovú poukážku zadať číslo účtu IBAN **SK 16 8180 0000 0070 0030 8306** a adresát **Obchodná akadémia, Bolečkova 2, Nitra 950 50 Nitra. Referenčné číslo 15174735 a vygenerovaný variabilný symbol.** Sumu, ktorú je potrebné uhradiť sa bude nachádzať na Edupage.

**Poprosím Vás o dodržiavanie termínov pri uhrádzaní stavy, aby sme spoločne predchádzali prípadným nedorozumeniam.**

**Stravné sa uhrádza vždy na mesiac dopredu**!

**PRIHLASOVANIE/ODHLASOVANIE ZO STRAVY**

* Prihlásiť alebo odhlásiť sa na stravovanie je potrebné najneskôr do **14,00** hod. v predchádzajúci deň a to:

- on-line na web stránke školy (Edupage)

**-** telefonicky **037/7736891**

- osobne v ŠJ Bolečkova 2, Nitra

Ing. Blanka Tulipánová

Vedúca ŠJ